b'\n_START_ARTICLE_\nSvarte penger \xe2\x80\x93 hvite l\xc3\xb8gner\n_START_SECTION_\nHandling\n_START_PARAGRAPH_\nSeriens hovedperson, Sverre Fjeld (Trond Espen Seim) kommer fra Elverum og tar etter endt utdanning praksistiden sin ved Stovner politikammer. Ute p\xc3\xa5 patrulje kommer han i kontakt med Trude (Ane Dahl Torp), som gjennom sin eksmann er trukket inn i et kriminelt milj\xc3\xb8. Etter hvert begynner han \xc3\xa5 engasjere seg mer enn sunt er for \xc3\xa5 hjelpe den unge kvinnen og hennes lille datter Sara til \xc3\xa5 f\xc3\xa5 et bedre liv._NEWLINE_N\xc3\xa5r Sverre havner i klemme mellom samvittigheten og loven, gj\xc3\xb8r han et skjebnesvangert valg. Snart begynner sn\xc3\xb8ballen \xc3\xa5 rulle, og problemene t\xc3\xa5rner seg opp for ham. Imens venter ungdomskj\xc3\xa6resten og forloveden Randi (Tone Mostraum) intetanende hjemme p\xc3\xa5 storg\xc3\xa5rden i Elverum og forbereder bryllup.'